**KAKAV JE DANAS U SVIJETU STATUS ALTERNATIVNIH METODA LIJEČENJA**

***NAJBOLJI LIJEČNIK JE PRIRODA JER LIJEČI GOTOVO TRI***

***ČETVRTINE SVIH BOLESTI I NIKADA NE OGOVARA KOLEGE.***

**Galen, rimski liječnik**

Današnja alopatska medicina tolerantnija je prema alternativnoj medicini, ali i prema pacijentima koji traže pomoć izvan okvira zapadne medicinske prakse. Svjetska zdravstvena organizacija ističe da se 80 % svjetske populacije liječi nekom od alternativnih metoda. U Njemačkoj se oko 60% stanovništva liječi raznim alternativnim metodama, a bioenergijom se veoma rado liječe u Italiji; u Velikoj Britaniji više od pedeset godina Udruga duhovnih iscjelitelja egzistira uz klasičnu medicine, a homeopatsko liječenje je izuzetno popularno i prisutno u praksi. U Sloveniji, Češkoj, Švicarskoj, Francuskoj, Poljskoj, Bugarskoj, Kini, Filipinima, SAD, Meksiku, Japanu, Indiji i još u mnogim drugim zemljama, alternativna medicina primjenjuje se u suradnji sa klasičnom konvencionalnom medicinom.

Na svjetskom medicinskom kongresu osamdesetih godina prošlog stoljeća, zaključeno je kako alternativna medicina nikako ne treba biti zapostavljena pa je treba proučavati i uklopiti u sustav liječenja i njege, posebno one alternativne discipline koje su komplementarne konvencionalnoj medicinskoj praksi.

Sve više liječnika širih pogleda na liječenje, savjetuje pacijentima da potraže pomoć kod iscjelitelja energetskom metodom, ili nekom drugom alternativnom metodom liječenja.

Energetska medicina, potpuno je komplementarna konvencionalnoj medicini, pa se sve više usvaja termin komplementarna medicina.

U komplementarnim metodama traže se načini kako pomoći sebi i riješiti svoje zdravstvene probleme ili probleme bližnjih, posebno kada od konvencionalne medicine ne dobivamo očekivanu pomoć.

.